Անտոնիո Ստոպպանի

**Անտոնիո Ստոպպանի** (, ), իտալացի կաթոլիկ քահանա, հայրենասեր, երկրաբան, հնէաբան։ Ուսումնասիրել է իտալական մարզերի երկրաբանությունը և գրել երկրաբանության և բնության պատմության իր հայտնի աշխատությունը՝ «Գեղեցիկ երկիր» (Il Bel Paese):

## Կենսագրություն
Անտոնիո Ստոպպանին ծնվել է Լեքոյում, ուսումնասիրել է աստվածաբանություն և դարձել քահանա։ Կարգվել է 1848 թվականին՝ Միլանի պաշարման տարում և «Միլանի հինգ օրերի» ժամանակ դարձել է հերոս՝ պաշարված քաղաքից օդապարիկների միջոցով հաղորդագրություններ ուղարկելով։ Վինչենցո Գուլլելմինի հետ միասին նրանք վստահ էին, որ օդապարիկները տեղ կհասցնեն հաղորդագրությունները՝ համախմբելու իտալացիներին ընդդեմ Ավստրիական կայսրության։ Հետագայում Ստոպպանին դարձել է Միլանի արքայական տեխնիկական ինստիտուտի երկրաբանության պրոֆեսոր և աչքի է ընկել տրիասային ժամանակաշրջանի և Հյուսիսային Իտալիայի Լիաս խմբի ուսումնասիրություններով։

[thumb|Ստոպպանիին նվիրված հուշատախտակ [Էզինո Լարիոյի Սուրբ Վիկտոր եկեղեցու պատին]]

Ստոպպանին հայտնի է եղել որպես գիտության հանրամատչելիացնող։ Նրա ամենահայտնի աշխատությունը՝ *Il Bel Paese, conversazioni sulle bellezze naturali la geologia e la geologia e la geografia fisica d'Italia* (1876) («Գեղեցիկ երկիր», զրույց Իտալիայի երկրաբանության բնական գեղեցկության և ֆիզիկական աշխարհագրության մասին, որից հետո Գալբանին ստեղծեց «Բել-պաեզե» պանիրը, որի փաթեթի շապիկին պատկերված է Ստոպպանիի դիմանկարը), որտեղ բուխարու առջև 32 դիդակտիկ, գիտական զրույցներում 19-րդ դարի ընթերցողին մատչեի լեզվով ներկայացնում է գաղափարներ և հասկացություններ բնագիտությունից։

Իր հայտնիության շնորհիվ աշխատությունը մինչև 1920 թվականը 120 անգամ հրատարակվել է, ինչպես նաև դարձել է դպրոցական դասագիրք։ Այն անդրադառնում է երկրաբանական հետաքրքրասիրություններին և Իտալիայի բնության գեղեցկությանը։

Ստոպպանին, ինչպես այդ ժամանակի շատ հոգևորականներ, կոնկորդիզմի կողմնակից էր. մտքի դպրոց, որը ձգտում էր համաձայնություն գտնել աստվածաշնչյան ուսմունքների և երկրաբանական փաստերի միջև։ Նա հակված էր այն մտքին, որ կաթոլիկներին անհրաժեշտ է ճանաչել գիտությունը և, որ Աստվածաշունչը պետք է մեկնաբանվի ոչ բառացիորեն։ Նա «Կաթոլիկ ալպինիզմի» կարևոր ներկայացուցիչներից մեկն էր, մի շարժում, որն Աստծո փառքը գովաբանելու համար օգտագործում էր լեռները։

Ստոպպանին քննադատում էր Եվրոպա մուտք գործած Դարվինի հրատարակումների էվոլյուցիայի գաղափարները։

## Հնէաբանության և երկրաբանության աշխատություններ
* *Paleontologie Lombarde* (1858-1881)
* *Les Pétrifications d'Ésino, ou Description des fossiles appartenant au dépôt triasique supérieur des environs d'Esino en Lombardie* (1858-1860)
* *Géologie et paleontologie des conches a Avicula Contorta en Lombardie* (1860-1865)
* *Corso di geologia* (3 vols, 1871-1873)
* *L'Era Neozoica* (1881)

Վերջին աշխատության մեջ հեղինակը քննարկում է Իտալական Ալպերի վերջին սառեցումը և Իտալիայի պատմությունը Պլեյստոցեն ժամանակաշրջանում։
Ստոպպանին նկարագրել է բրածո կակղամորթների մի քանի տեսակներ, իսկ մի քանի այլ հանածո տեսակներ անվանվել են նրա պատվին, այդ թվում *Fedaiella stoppanii* Marini 1896 (խխունջ), *Placochelyanus stoppanii* Oswald 1930, *Lymnaea stoppanianus* Coppi, 1876 and *Gyraulus (Gyraulus) stoppanii* (Sacco, 1886).: Ստոպպանիի հավաքածուների մեծ մասը գտնվում են Միլանի բնագիտական թանգարանում։ Ստոպպանին եղել է այդ թանգարանի տնօրենը 1882-1891 թվականներին։

## Ընտանիք
Ստոպանին եղել է հոգեբան, մանկավարժ Մարիա Մոնտեսսորիի մեծ մորեղբայրը՝ Մարիայի մոր՝ Ռենիլդեի քեռին։ Իտալացի նկարիչ Ջովաննի Բատիստա Տոդեսկինին (1857-1938) Ստոպպանիի զարմիկն է։

## Հիշատակ
մինի|Անտոնիո Ստոպանիի հուշարձանը Լեքոյում
Տոդեսկինիի ստեղծած Ստոպպանիի նկարը գտնվում է Լեքոյի հանրային թանգարանում, Ստոպպանիին նվիրված հուշարձան կա Լեքոյում (քանդակագործ՝ Միքելե Վեդանի), հուշատախտակ՝ Էզինո Լարիոյի Սուրբ Վիկտոր եկեղեցու պատին։

Ստոպպանի սառցադաշտը (Stoppani Glacier) անվանվել է ի պատիվ Անտոնիո Ստոպպանիի։

## Ծանոթագրություններ

## Արտաքին հղումներ
* Il Bel Paese (1915 edition)
* Studii geologici e paleontologici sulla Lombardia (1857)
* Il Dogma e le Scienze Positive (1884)
* Corso di geologia volume 1 volume 2 volume 3
* Les Pétrifications d'Ésino

Կատեգորիա:Իտալացի գրողներ
Կատեգորիա:Իտալացի երկրաբաններ
Կատեգորիա:Իտալացի հնէաբաններ
Կատեգորիա:Իտալացի հոգևորականներ